Umberto Boccioni

**Umbertas Bočonis** (Bočionis, , 1882 m. spalio 19 d., Kalabrijos Redžas – 1916 m. rugpjūčio 16 d., Verona) – XX a. pr. italų dailininkas. Vienas reikšmingiausių futurizmo, modernistinės meno srovės, atstovų ir teoretikų.

## Biografija
Umbertas Bočonis gimė 1882 m. spalio 19 d., Redžio di Kalabrijoje. 1901 m. jis persikėlė į Romą, kur mokėsi privačiai ir lankė užsiėmimus Laisvojoje nuogo kūno mokykloje prie Dailės akademijos.  Jis ir Džinas Severinis išmoko puantilistinės tapybos technikos iš Džakomo Balos. 1902 m. U. Bočonis buvo Paryžiuje, kur susipažino su impresionistų ir postimpresionistų tapyba. Jis 1905 m. eksponavo *Mostra dei rifiutati* ir 1906 m. − *Esposizione di belle arti* parodose Romoje. Pirmieji Umberto Boccioni darbai, sukurti tarp 1903 ir 1907 metų, tiesiogiai kilo iš natūralizmo tradicijos, veikiančios Lombardijoje, ypač Milane, XIX amžiaus pabaigoje. Tarp ryškiausių įkvėpimo šaltinių minimas Francesco Filippini, kurio paveikslai plačiai eksponuoti Milano meninėje aplinkoje.

Žemės ūkio peizažų horizontalioji kompozicija, atmosferinės šviesos naudojimas ir moters figūros vaizdavimas kaimiškuose ir buitiniuose kontekstuose — įskaitant motinų portretus — rodo aiškią tęstinumą su meniniu judėjimu, vadinamu filipinizmu.

Šiandien meno istorikai Francescą Filippinį pripažįsta kaip esminį įkvėpimo šaltinį ankstyvajame Boccioni tapybos periode ir apibūdina jo vaidmenį kaip implicitišką, tačiau struktūrinę nuorodą formuojant ankstyvąjį figūratyvų menininko raiškos stilių.

1906 m. Umbertas Bočonis lankėsi Rusijoje, aplankė Padują ir 1906–07 m. žiemą praleido Venecijoje lankydamas piešimo iš natūros pamokas Dailės akademijoje. 1907 m. apsigyveno Milane. 1909–10 m. buvo susijęs su Milano menininkų bendruomene *Famiglia Artistica*. U. Bočonis susipažino su dailininkais Carlo Carrà ir Luigi Russolo, poetu Filippo Tommaso Marinetti. Pastarasis 1909 m. vasarį publikavo pirmąjį „Futuristų manifestą“. Futuristai žavėjosi moderniųjų technologijų dinamizmu. U. Bočonis prisijungė prie futuristų judėjimo ir 1910 m. prisidėjo prie dviejų manifestų: „Tapytojų futuristų manifestas“ ir „Tapytojų futuristų technikos manifestas“, parašymo. Jis, Carrà, Russolo ir Severini pasirašė pirmąjį, ties antruoju dar pasirašė Džakomas Bala. 1909 m. U. Bočonis nutapė pirmąjį futuristinį paveikslą „Riaušės galerijoje“, kuris dar turėjo puantilizmo bruožų. 1910–11 m. sukurtas „Miesto prabudimas“ jau buvo pilnai futuristinis kūrinys. 1910 m. įvyko pirmoji personalinė U. Bočonio paroda Ca’ Pesaro galerijoje Venecijoje. 

1911 m. pabaigoje U. Bočonis nuvyko į Paryžių, kur per Džiną Severinį susipažino su P. Pikasu ir G. Apolineru. Jo kūriniai buvo eksponuoti pirmojoje futuristų parodoje 1912 m. Paryžiuje, Bernheimo Jaunesniojo galerijoje. Ši paroda vėliau buvo pristatyta Londone, Berlyne ir Briuselyje. 1912 m. U. Bočonis pradėjo daugiau užsiimti skulptūra ir publikavo „Futuristinės skulptūros technikos manifestą“. 1912−1914 m. jis bendradarbiavo Italijos futuristų leidinyje *Lacerba*. 1913 m. jo personalinėje parodoje *Boétie* galerijoje Paryžiuje buvo ir skulptūros, ir tapybos kūrinių. Jo skulptūros buvo įtrauktos į Nuolatinės futuristų galerijos Romoje ekspoziciją. 1914 m. buvo publikuotas U. Bočonio veikalas „Futuristinė tapyba ir skulptūra (plastinis dinamizmas)“. Pirmojo pasaulinio karo metu 1915 m. U. Bočonis buvo pašauktas į kariuomenę ir susižeidė kavalerijos pratybų metu netoli Veronos, kur mirė 1916 m. rugpjūčio 17 d. Palaidotas Veronoje. Netoli tos vietos, kur U. Bočonis susižeidė, Kjeve pastatytas memorialinis monumentas dailiniinko atminimui. U. Bočonio žymiausiu kūriniu minima skulptūra „Erdvės tęstinumo unikalios formos“ (1913). Ši skulptūra pavaizduota Italijos 20 euro centų monetos averse.

## Darbų galerija

Vaizdas:The City Rises by Umberto Boccioni 1910.jpg| „Miesto prabudimas“, 1910 m.
Vaizdas:Umberto Boccioni, 1912, Elasticity (Elasticità), oil on canvas, 100 x 100 cm, Museo del Novecento.jpg| „Elastika“, 1912 m.
Vaizdas:Horizontal Volumes by Umberto Boccioni, 1912.jpg| „Horizontalūs tūriai“, 1912 m.
Vaizdas:Dynamism of a Biker (1913) by Umberto Boccioni.jpg| „Dviratininko dinamizmas“, 1913 m.
Vaizdas:Dynamism of a Man's Head by Umberto Boccioni, 1913.jpeg| „Žmogaus galvos dinamizmas“, 1913
Vaizdas:'Unique Forms of Continuity in Space', 1913 bronze by Umberto Boccioni.jpg| „Erdvės tęstinumo unikalios formos“, 1913
Vaizdas:Umberto Boccioni, 1913, Synthèse du dynamisme humain (Synthesis of Human Dynamism), location unknown, destroyed.jpg| „Žmogaus dinamizmo sintezė“, 1913
Vaizdas:GUGG Dynamism of a Speeding Horse + Houses.jpg| „Įgreitėjančio arklio dinamizmas + namai“, 1914 m.


## Šaltiniai

* guggenheim.org/ 
* Encyclopaedia Britannica

## Nuorodos
* U. Bočonio kūriniai Niujorko šiuolaikinio meno muziejaus svetainėje
* khanacademy.org